CELEX: 32016Y0429(01)
Language: el
Date: 2016-03-24 00:00:00
Title: Σύσταση του Ευρωπαϊκού Συμβουλίου Συστημικού Κινδύνου, της 24ης Μαρτίου 2016, που τροποποιεί τη σύσταση ΕΣΣΚ/2015/2 σχετικά με την αξιολόγηση των διασυνοριακών επιδράσεων των μέτρων μακροπροληπτικής πολιτικής και την εθελοντική εφαρμογή τους στη βάση της αμοιβαιότητας (ΕΣΣΚ/2016/3)

29.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 153/1
            
         ΣΫΣΤΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ ΣΥΣΤΗΜΙΚΟΫ ΚΙΝΔΫΝΟΥ
   της 24ης Μαρτίου 2016
   που τροποποιεί τη σύσταση ΕΣΣΚ/2015/2 σχετικά με την αξιολόγηση των διασυνοριακών επιδράσεων των μέτρων μακροπροληπτικής πολιτικής και την εθελοντική εφαρμογή τους στη βάση της αμοιβαιότητας
   (ΕΣΣΚ/2016/3)
   (2016/C 153/01)
   ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (1), και ιδίως το άρθρο 3 και τα άρθρα 16 έως 18,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (2), και ιδίως το άρθρο 458 παράγραφος 8,
   Έχοντας υπόψη την απόφαση ΕΣΣΚ/2011/1 του Ευρωπαϊκού Συμβουλίου Συστημικού Κινδύνου, της 20ής Ιανουαρίου 2011, για τη θέσπιση του εσωτερικού κανονισμού του Ευρωπαϊκού Συμβουλίου Συστημικού Κινδύνου (3), και ιδίως το άρθρο 15 παράγραφος 3 στοιχείο ε) και τα άρθρα 18 έως 20,
   Εκτιμώντας τα ακόλουθα:
   
               (1)
            
            
               Προς διασφάλιση της αποτελεσματικότητας και συνοχής της μακροπροληπτικής πολιτικής, οι φορείς διαμόρφωσής της οφείλουν να εξετάζουν δεόντως τις διασυνοριακές επιδράσεις των μέτρων μακροπροληπτικής πολιτικής που λαμβάνουν τα μεμονωμένα κράτη μέλη και, εφόσον κρίνεται αναγκαίο για την αντιμετώπισή τους, να λαμβάνουν και να εφαρμόζουν στη βάση της αμοιβαιότητας κατάλληλα μέτρα μακροπροληπτικής πολιτικής.
            
         
               (2)
            
            
               Το πλαίσιο εθελοντικής εφαρμογής μέτρων μακροπροληπτικής πολιτικής στη βάση της αμοιβαιότητας, το οποίο καθορίζεται στη σύσταση ΕΣΣΚ/2015/2 του Ευρωπαϊκού Συμβουλίου Συστημικού Κινδύνου (4), θα πρέπει να διασφαλίζει ότι όλα τα μέτρα μακροπροληπτικής πολιτικής που αφορούν χρηματοδοτικά ανοίγματα και ενεργοποιούνται σε ορισμένο κράτος μέλος εφαρμόζονται και στα υπόλοιπα κράτη μέλη στη βάση της αμοιβαιότητας.
            
         
               (3)
            
            
               Υπό το φως των πρόσφατων νομοθετικών εξελίξεων στο Βέλγιο όσον αφορά την εισαγωγή προσαύξησης στάθμισης κινδύνου πέντε εκατοστιαίων μονάδων, την οποία εφαρμόζουν δυνάμει του άρθρου 458 παράγραφος 2 στοιχείο δ) σημείο vi) του κανονισμού (ΕΕ) αριθ. 575/2013 πιστωτικά ιδρύματα που χρησιμοποιούν την προσέγγιση εσωτερικών διαβαθμίσεων (IRB) στα ανοίγματα σε ενυπόθηκα δάνεια, το γενικό συμβούλιο του Ευρωπαϊκού Συμβουλίου Συστημικού Κινδύνου αποφάσισε να συμπεριλάβει το βελγικό αυτό μέτρο στον κατάλογο μέτρων μακροπροληπτικής πολιτικής των οποίων η εφαρμογή, στη βάση της αμοιβαιότητας, συνιστάται με τη σύσταση ΕΣΣΚ/2015/2,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   ΕΝΟΤΗΤΑ 1
   
      ΤΡΟΠΟΠΟΙΗΣΕΙΣ
   
   Η σύσταση ΕΣΣΚ/2015/2 τροποποιείται ως εξής:
   
               1)
            
            
               Στην ενότητα 1 η επιμέρους σύσταση Γ σημείο 1 αντικαθίσταται από το ακόλουθο κείμενο:
               
                           «1.
                        
                        
                           Συνιστάται στις οικείες αρχές η εφαρμογή, στη βάση της αμοιβαιότητας, των μέτρων μακροπροληπτικής πολιτικής τα οποία λαμβάνουν άλλες οικείες αρχές και των οποίων την εφαρμογή στη βάση της αμοιβαιότητας συνιστά το ΕΣΣΚ. Συνιστάται η εφαρμογή των ακόλουθων μέτρων στη βάση της αμοιβαιότητας:
                           Βέλγιο:
                           
                                       —
                                    
                                    
                                       προσαύξηση στάθμισης κινδύνου πέντε εκατοστιαίων μονάδων, την οποία εφαρμόζουν δυνάμει του άρθρου 458 παράγραφος 2 στοιχείο δ) σημείο vi) του κανονισμού (ΕΕ) αριθ. 575/2013 στα ανοίγματα σε βελγικά ενυπόθηκα δάνεια τα πιστωτικά ιδρύματα που χρησιμοποιούν την προσέγγιση εσωτερικών διαβαθμίσεων, σύμφωνα με τα ειδικότερα προβλεπόμενα στο παράρτημα.».
                                    
                                 
                     
         
               2)
            
            
               Το κείμενο του παραρτήματος της παρούσας προστίθεται ως παράρτημα της σύστασης ΕΣΣΚ/2015/2.
            
         
      Φρανκφούρτη, 24 Μαρτίου 2016.
      
         
            Ο Πρόεδρος του ΕΣΣΚ
         
         Mario DRAGHI
      
   
   
      (1)  ΕΕ L 331 της 15.12.2010, σ. 1.
   
      (2)  ΕΕ L 176 της 27.6.2013, σ. 1.
   
      (3)  ΕΕ C 58 της 24.2.2011, σ. 4.
   
      (4)  Σύσταση ΕΣΣΚ/2015/2 του Ευρωπαϊκού Συμβουλίου Συστημικού Κινδύνου, της 15ης Δεκεμβρίου 2015, σχετικά με την αξιολόγηση των διασυνοριακών επιδράσεων των μέτρων μακροπροληπτικής πολιτικής και την εθελοντική εφαρμογή τους στη βάση της αμοιβαιότητας (ΕΕ C 97 της 12.3.2016, σ. 9).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
               Βέλγιο
            
            Προσαύξηση στάθμισης κινδύνου πέντε εκατοστιαίων μονάδων, την οποία εφαρμόζουν δυνάμει του άρθρου 458 παράγραφος 2 στοιχείο δ) σημείο vi) του κανονισμού (ΕΕ) αριθ. 575/2013 στα ανοίγματα σε βελγικά ενυπόθηκα δάνεια τα πιστωτικά ιδρύματα που χρησιμοποιούν την προσέγγιση εσωτερικών διαβαθμίσεων (“πιστωτικά ιδρύματα που χρησιμοποιούν την προσέγγιση IRB”)
            I.   Περιγραφή του μέτρου
            
            
                     
                        1.
                     
                     
                        Το βελγικό μέτρο συνίσταται στην αύξηση κατά πέντε εκατοστιαίες μονάδες της στάθμισης κινδύνου την οποία εφαρμόζουν τα πιστωτικά ιδρύματα που χρησιμοποιούν την προσέγγιση IRB στην αξία ανοίγματος σε βελγικά ενυπόθηκα δάνεια. Ειδικότερα, η στάθμιση κινδύνου όσον αφορά τα ανοίγματα λιανικής τραπεζικής που εξασφαλίζονται με υποθήκες επί ακίνητης περιουσίας ευρισκόμενης στη βελγική επικράτεια, η οποία υπολογίζεται σύμφωνα με το άρθρο 154 παράγραφος 3 του κανονισμού (ΕΕ) αριθ. 575/2013, αυξάνεται κατά πέντε εκατοστιαίες μονάδες. Για παράδειγμα, στάθμιση κινδύνου δέκα εκατοστιαίων μονάδων την οποία εφαρμόζουν σε σχέση με βελγικά ενυπόθηκα δάνεια τα πιστωτικά ιδρύματα που χρησιμοποιούν την προσέγγιση IRB αυξάνεται σε 15 τοις εκατό.
                     
                  II.   Εφαρμογή στη βάση της αμοιβαιότητας
            
            
                     
                        2.
                     
                     
                        Δυνάμει του άρθρου 458 παράγραφος 5 του κανονισμού (ΕΕ) αριθ. 575/2013 συνιστάται στις οικείες αρχές η εφαρμογή, στη βάση της αμοιβαιότητας, του βελγικού μέτρου όσον αφορά την αξία ανοίγματος σε βελγικά ενυπόθηκα δάνεια τα οποία εκδίδουν εγκατεστημένα και αδειοδοτημένα στο Βέλγιο υποκαταστήματα πιστωτικών ιδρυμάτων που χρησιμοποιούν την προσέγγιση IRB και είναι εγκατεστημένα στις οικείες χώρες. Για τους σκοπούς της παρούσας παραγράφου ισχύει η προθεσμία που ειδικότερα προβλέπεται στην επιμέρους σύσταση Γ σημείο 3.
                     
                  
                     
                        3.
                     
                     
                        Σε περίπτωση στην οποία πιστωτικά ιδρύματα που χρησιμοποιούν την προσέγγιση IRB και που είναι εγκατεστημένα σε άλλα κράτη μέλη δεν διαθέτουν στο Βέλγιο υποκαταστήματα με ουσιώδη ανοίγματα στη βελγική αγορά ενυπόθηκης πίστης, οι οικείες αρχές μπορούν με απόφασή τους να μην εφαρμόζουν το άρθρο 458 παράγραφος 5 του κανονισμού (ΕΕ) αριθ. 575/2013. Σε περίπτωση που έχει ληφθεί νέα απόφαση για παράταση της περιόδου εφαρμογής του βελγικού μέτρο σύμφωνα με το άρθρο 458 παράγραφος 9 του κανονισμού (ΕΕ) αριθ. 575/2013, συνιστάται στις οικείες αρχές να επανεξετάζουν την κατάσταση και, εφόσον κρίνεται απαραίτητο, να εφαρμόζουν το βελγικό μέτρο στη βάση της αμοιβαιότητας.
                     
                  
                     
                        4.
                     
                     
                        Συνιστάται επίσης στις οικείες αρχές να εφαρμόζουν στη βάση της αμοιβαιότητας το βελγικό μέτρο όσον αφορά την αξία ανοίγματος σε βελγικά ενυπόθηκα δάνεια τα οποία χορηγούνται απευθείας σε διασυνοριακή βάση από πιστωτικά ιδρύματα που χρησιμοποιούν την προσέγγιση IRB εγκατεστημένα στην οικεία χώρα. Συνιστάται στις οικείες αρχές, σύμφωνα με την επιμέρους σύσταση Γ σημείο 2 και κατόπιν διαβούλευσης με το ΕΣΣΚ, να εφαρμόζουν το διαθέσιμο στη χώρα τους μέτρο μακροπροληπτικής πολιτικής που εξασφαλίζει το πλέον ισοδύναμο αποτέλεσμα σε σχέση με το υπό εξέταση μέτρο, περιλαμβανομένων των εποπτικών μέτρων και εξουσιών που προβλέπονται στον τίτλο VII, κεφάλαιο 2, τμήμα IV της οδηγίας 2013/36/ΕΕ. Συνιστάται στις οικείες αρχές η λήψη του ισοδύναμου μέτρου εντός έξι μηνών.
                     
                  
                     
                        5.
                     
                     
                        Σε περίπτωση που σε άλλα κράτη μέλη δεν υπάρχουν πιστωτικά ιδρύματα που χρησιμοποιούν την προσέγγιση IRB, τα οποία να έχουν ουσιώδη διασυνοριακά ανοίγματα στη βελγική αγορά ενυπόθηκης πίστης, οι οικείες αρχές μπορούν με απόφασή τους να μην εφαρμόζουν το μέτρο στη βάση της αμοιβαιότητας. Σε περίπτωση που έχει ληφθεί νέα απόφαση για παράταση της περιόδου εφαρμογής του βελγικού μέτρο σύμφωνα με το άρθρο 458 παράγραφος 9 του κανονισμού (ΕΕ) αριθ. 575/2013, συνιστάται στις οικείες αρχές να επανεξετάζουν την κατάσταση και, εφόσον κρίνεται απαραίτητο, να εφαρμόζουν το βελγικό μέτρο στη βάση της αμοιβαιότητας.».